  Анжелика Тихонова корреспондент Удмуртиын М-7 «Волга» федерал сюреслэсь Изгуртэ кожон дорысен Пероггурт дорозь люкетсэ (км 158+000 – КМ 162+200) рос-прос тупатъян ужъёсты йылпумъязы. Со сярысь «Удмуртавтодор» огазеяськонлэн «ВКонтакте» мерлыко вотэсысь бамаз ивортӥзы. Сюресчиос оглом 4 иськем 200 метр сюресэз выльдӥзы Ужъёсты быдэстон улсын ӧнерчиос трассалэсь лапкам интыоссэ битумен сурам векчиятэм изэн ӵошкытатӥзы. Сюрес люкетэ куинь сӥен асфальтобетон вӧлдӥзы. Сюреслэсь куд-ог интыоссэ паськытгес каризы – ӝоглыкез будэтыны яке кулэстыны чуръёс лэсьтӥзы. Сюрес дуръёслэсь пасьталазэ 3,75 метрозь будэтӥзы, солэсь 75 сантиметрзэ асфальтобетонэн юнматӥзы. Со сяна, ӧнерчиос сюрес дурысь ог 3 сюрс 118 метр барьеръёсты воштӥзы, секталаез чаклан интыысь тӥрлыкез воштӥзы, пассажиръёсты пуктон-васькытон интыосты тупатъязы, кортлэсь кык павильонъёс но 70 светодиод светильникъёс пуктӥзы. Тодэ вайытом, вуоно арын Удмуртиын гурт сюресъёсты тупатъяны ӧжытсэ 750 миллион манет висъялозы.  Тегъёс: Авто Ижкар Удмуртия сюресъёс тупатъянужъёс  